cyanic-selkie/wikianc huggingface dataset:
উইলিয়াম এন্ড
জীবনী
এন্ড লিমেরিকে জন্মগ্রহণ করেন এবং নিউ ব্রান্সউইকে আসেন, যেখানে তিনি উইলিয়াম বটসফোর্ডের সাথে আইন অধ্যয়ন করেন। তিনি ১৮২৭ সালে লুসি মোর্সকে বিয়ে করেন। গ্লুচেস্টার কাউন্টিতে তিনি ১৮২৭ থেকে ১৮৪৭ সাল পর্যন্ত শান্তির কেরানি এবং ১৮৩৭ থেকে ১৮৪১ সাল পর্যন্ত রেজিস্ট্রার ছিলেন। ১৮৪১ সালে এন্ডকে কুইন্স কাউন্সেল হিসেবে মনোনীত করা হয়। যদিও তিনি নিজেকে সাধারণ মানুষের সমর্থক হিসেবে বর্ণনা করেন, তিনি সাধারণত আইন সভায় সরকারের সাথে ভোট দেন। তিনি ১৮৫০ সালে পরাজিত হন এবং যুক্তরাষ্ট্রে কিছু সময় কাটানোর পর ১৮৫৪ সালে পুনরায় নির্বাচিত হন। ১৮৫৬ সালে তার নির্বাচন আপীলের ভিত্তিতে বাতিল করা হয় কিন্তু তিনি ১৮৫৭ সালে পুনরায় নির্বাচিত হন। এন্ড কনফেডারেশনের পরে গ্লুচেস্টার কাউন্টির প্রথম কেরানি হন এবং পরে স্টাইপেন্ডারি ম্যাজিস্ট্রেট হিসাবে দায়িত্ব পালন করেন।
বাথর্স্টে তার অফিসে আগুনে পুড়ে, শেষ মারা যান। সম্ভবত একজন ব্যক্তি তাকে হত্যা করেছিলেন যাকে তিনি কারাগারে সময় দিয়েছিলেন।
তায়কোয়ান্দো
তায়কোয়ান্দো (태권도; 跆拳道) একটি মার্শাল আর্ট ও দক্ষিণ কোরিয়ার জাতীয় খেলা। এটা যুদ্ধ কৌশল, আত্মরক্ষা, খেলাধুলা, ব্যায়াম, এবং কিছু কিছু ক্ষেত্রে ধ্যান এবং দর্শনের সম্মিলন। অনুশীলনকারীদের সংখ্যার দিক থেকে ১৯৮৯ সালে তায়কোয়ান্দো বিশ্বের সবচেয়ে জনপ্রিয় মার্শাল আর্ট হিসেবে বিবেচিত হয়েছিল। জিওরজি একটি ধরন, ২০০০ সাল থেকে যেটি একটি অলিম্পিক ইভেন্ট।
সেপলা একানায়েকে
সেপালা একানায়েকে (বা একানায়ক; জন্ম ৩ জুন, ১৯৪৯, কারাতোতা, তিসামাহারামা, শ্রীলঙ্কায়) ৩০ জুন, ১৯৮২ সালে ৩৪০ জন যাত্রী সহ একটি "আলিটালিয়া বোয়িং ৭৪৭" -প্লেন হাইজ্যাক করার পর আন্তর্জাতিক কুখ্যাতি অর্জন করে।
প্রাথমিক জীবন
একানায়েকে হাম্বানটোটার একটি গ্রামের স্কুল এবং ইয়োদাকান্দিয়া বিদ্যালয়ে পড়াশোনা করেছিলেন। ছোটবেলায় তিনি তার বাবার বাড়ি থেকে পালিয়ে যান এবং আনন্দ প্রাইমারির প্রধান শিক্ষকের সাথে ছয় মাস ছিলেন।
১৯৭২ সালে একানায়েকে পশ্চিম জার্মানিতে চলে যান। জার্মানিতে তিনি আন্না আলদ্রোভান্দি নামে একজন ইতালীয় মহিলার সাথে প্রেমের সম্পর্ক গড়ে তুলেছিলেন। ১৯৭৭ সালে তাদের বিয়ে হয়। ১৯৮০ সালে তারা ইতালির মোডেনায় স্থানান্তরিত হয় এবং ফ্রি একানায়েকে নামে তার একটি ছেলে হয়। একানায়েকের ইতালীয় ভিসার মেয়াদ তার ছেলের জন্মের কিছু সময় পরে শেষ হয়ে যায় এবং ইতালীয় কর্তৃপক্ষ তাকে নতুন ভিসা থেকে বঞ্চিত করে। তারা পরিবর্তে পরামর্শ দেয় যে তিনি শ্রীলঙ্কায় ফিরে যান এবং কলম্বোতে ইতালীয় দূতাবাসে ভিসার জন্য আবেদন করুন। একানায়েকে তখন জানতে পারেন যে ভিসা পাওয়ার আগে তাকে ছয় বছর অপেক্ষা করতে হবে। তার পরিস্থিতিতে ক্ষুব্ধ হয়ে তিনি একটি ইতালীয় বিমান হাইজ্যাক করার পরিকল্পনা করেছিলেন এবং তার দাবিগুলি সরাসরি ইতালীয় সরকারের কাছে পেশ করেছিলেন।
১৯৮২ সালের ৩০ শে জুন একানায়েকে তার কয়েকজন বন্ধুর সাথে নয়াদিল্লি বিমানবন্দরে যান এবং টোকিও যাওয়ার পথে রোম থেকে একটি আলিটালিয়া বোয়িং ৭৪৭ এর আগমনের অপেক্ষায় ছিলেন। আসার পর একানায়েকে বিমানে পিছনের আসন টি নেন।
হাইজ্যাকিং
একানায়েকে অপেক্ষা করেছিলেন যতক্ষণ না বিমানটি ৩৫,০০০ ফুট স্তরে পৌঁছায় এবং তারপরে একটি চিঠিতে পাইলটকে তার দাবিগুলি জারি করে। তিনি তার স্ত্রী ও ছেলেকে ব্যাংকক-ডন মুয়াং আন্তর্জাতিক বিমানবন্দরে এবং ৩,০০,০০০ মার্কিন ডলার আনতে চেয়েছিলেন। তিনি আরও নির্দেশ দেন যে বিমানটি ব্যাংকক বিমানবন্দরে অবতরণ করতে হবে, দরজা বন্ধ রাখতে হবে, ইতালীয় কর্তৃপক্ষের কাছে দাবিগুলি জারি করতে হবে এবং কেবল রেডিওর মাধ্যমে যোগাযোগ করতে হবে। যদি তার আদেশ অনুসরণ না করা হয় তবে একানায়েকে "ইতালিতে নির্মিত সবচেয়ে অত্যাধুনিক বোমা" দিয়ে বিমানটি উড়িয়ে দিতেন। প্রধান পাইলট জর্জ আমরোসা তৎক্ষণাৎ ২৫,০০০ ফুট নিচে নেমে ব্যাংককের দিকে যাত্রা করেন। কয়েক ঘণ্টার মধ্যে অ্যানা, ফ্রি এবং মুক্তিপণ শহরের পথে ছিল। ৩০ ঘণ্টার মধ্যে লেনদেন শেষ হয় এবং একানায়েকে বিমানের যাত্রীদের ছেড়ে দেন। এখন তাকে খুঁজে বের করতে হয়েছিল যে সে টাকা এবং তার পরিবার নিয়ে কোথায় যাবে।
পরবর্তী
ব্যাংককে শ্রীলঙ্কার রাষ্ট্রদূত মানেল আবেসেকেরা একানায়েকেকে আশ্বাস দিয়েছিলেন যে তিনি কোনও ভয় ছাড়াই শ্রীলঙ্কায় ফিরে যেতে পারেন। পরে, তিনি অস্বীকার করেন যে তিনি এই বিবৃতি দিয়েছেন।
একানায়েকে অনিচ্ছাসত্ত্বেও তা করেছিলেন এবং ইতালীয় সরকার তাকে তাদের কাছে হস্তান্তরকরার দাবি করেছিল। শ্রীলঙ্কার জনমত এই পদক্ষেপের বিরোধিতা করেছে; শ্রীলঙ্কার কেউ কেউ একানায়েকেকে নায়ক বলে মনে করেছিলেন। অবশেষে তাকে গালে গ্রেপ্তার করা হয় এবং ওয়েলিকাদা কারাগারে পাঠানো হয়। শ্রীলঙ্কা তাদের আদালতে তার বিচার করবে। অ্যানা এবং ফ্রি নিরাপদে ইতালিতে ফিরে আসেন।
সেই সময় শ্রীলঙ্কায় অপহরণের বিরুদ্ধে কোন বিদ্যমান আইন ছিল না এবং একানায়েকের বিচার হওয়ার আগে সংসদকে কিছু পাস করতে হয়েছিল। উচ্চ আদালতের বিচারক জে জে এস এ দিয়াস উপওয়ানসা ইয়াপার সামনে তার বিচার করা হয় এবং আইনজীবী রান বান্দা সেনেভিরাটনে তার প্রতিনিধিত্ব করেন। একানায়েকেকে পাঁচ বছরের কারাদণ্ড দেওয়া হয়েছিল। সেপালা একানায়েকে ১৯৮৩ সালের ২৭ শে জুলাই ওয়েলিকাডে কারাগারে তামিলদের দ্বিতীয় গণহত্যায় অংশ নিয়েছিলেন, যা আর্মি কমান্ডো স্কোয়াড্রন কমান্ডার মেজর সুনীল পেইরিস প্রত্যক্ষ করেছিলেন।
কারাগারে একানায়েকে লেখার চেষ্টা করেছিলেন। তিনি ১৯৮৭ সালে মুক্তি পেয়েছিলেন। একানায়েকে আবার ইংরেজি শিক্ষক ইয়াসাঙ্গানি মাদুপালির সাথে বিয়ে করেন এবং তার দুটি সন্তান রয়েছে: স্যালি এবং উইরামা। তিনি এখন বাত্তারামুলায় বসবাসের সময় নুওয়ারা এলিয়াতে ৪ডব্লিউডি ব্যবসা পরিচালনা করেন। ১৯৯৪ সালে তিনি পিপলস অ্যালায়েন্সের হয়ে প্রচারণা করেন এবং "উতা সাহা থোটা" শিরোনামে একটি বই লিখেছিলেন।
পঙ্কজ রাজেশ ভোয়ার
পঙ্কজ রাজেশ ভোয়ার ১৩তম মহারাষ্ট্র বিধানসভার সদস্য। তিনি ওয়ারধা বিধানসভা কেন্দ্রের প্রতিনিধিত্ব করেন। তিনি ভারতীয় জনতা পার্টির অন্তর্ভুক্ত। ভোয়ারের নির্বাচনী জয়ের ফলে বিজেপি প্রথমবারের মতো ওয়ারধা জেলার দুটি আসন জিতেছিল। ২০১৪ সালে, ভোয়ার বিজেপি-তে নবাগত হয়ে আসেন এবং দত্ত মেঘে দলের সদস্য হিসাবে বিবেচিত। ভোয়ার ওয়ারধা জেলা ভারতীয় যুব কংগ্রেসের সভাপতি ছিলেন।
প্রাকৃতিক দুর্যোগ
বিভিন্নরকম প্রাকৃতিক দুর্যোগ
প্রাকৃতিক দুর্যোগ মূলত স্বাভাবিক প্রাকৃতিক নিয়মের মধ্যে ব্যতিক্রম ঘটনা বা ঘটনাবলী। সে হিসাবে, প্রাকৃতিক সাধারণ নিয়মের ব্যতয় যেকোনো ঘটনাই প্রাকৃতিক দুর্যোগ হিসেবে চিহ্নিত হতে পারে। তবে যুগ যুগ ধরে মানুষের কাছে প্রাকৃতিক দুর্যোগ হিসেবে চিহ্নিত কতিপয় ঘটনা রয়েছে, যেমন:
ঝড়
কোনো স্থানের বায়ুমণ্ডলে কোনো কারণে বায়ু গরম হয়ে গেলে তা উপরে উঠে যায়, এবং সেই শূণ্যস্থান পূরণ করতে আশেপাশের বাতাস তীব্র বেগে ছুটতে শুরু করে। সাধারণত প্রচণ্ড গরমের সময় কোনো স্থানে এরকম ঘটনা ঘটতে দেখা যায়। আর এরকম তীব্র বায়ুপ্রবাহকে ঝড় বলা হয় এবং এর ফলেই ক্ষতিগ্রস্ত হয় বিভিন্ন মানববসতি। সাধারণত এরকম ঝড়ের সাথে অনুষঙ্গ হিসেবে উপস্থিত হয় স্থলঘূর্ণিঝড় বা টর্নেডো, কিংবা বজ্রবিদ্যুৎ। উত্তর গোলার্ধের দেশ বাংলাদেশে সাধারণত বাংলা বৈশাখ মাসে প্রচণ্ড গরমের সময় হঠাৎ করেই এজাতীয় ঝড় হতে দেখা যায়, যার স্থানীয় নাম কালবৈশাখী।
স্থল-ঘূর্ণিঝড় বা টর্নেডো
১৫৮৪ সালে ঘুর্ণিঝড়ে বাকেরগঞ্জ জেলায় ২ লাখ মানুষসহ অসংখ্য গবাদি পশু প্রাণ হরায়। ১৮২২ সালের ৬জুন সৃষ্ট জলোচ্ছ্বাস ও ঘুর্নিঝড়ে ১০হাজার ব্যক্তি প্রাণ হারায়। ১৮৬৯ সালের ১৬এপ্রিল ঘুর্ণিঝড়ে প্রচুর ক্ষয়ক্ষতি হয়। ১৮৭২ সালে কক্সবাজারে ঘুর্ণিঝড়ে প্রচুর ক্ষয়ক্ষতি হয়। ১৮৭৬ সালের ৩১ অক্টোবর আঘাত হানে ভোলা জেলায়। এই সময় পানির উচ্চতা ছিল ৩ থেকে ১৫ মিটার। এতে মৃতের সংখ্যা দাঁড়ায় ১০হাজারের মত। ১৮৯৫ সালে অক্টোবর মাসে সুন্দরবন ও বাগেরহাট জেলায় জলোচ্ছ্বাসে ও ঘুর্ণিঝড়ে প্রচুর ক্ষয়ক্ষতি হয়। ১৮৯৭ সালে ২৪ অক্টোবর চট্টগ্রামের কতুবদিয়া দ্বীপে আঘাত আনে। প্রান হারায় অসংখ্য লোক। ১৮৯৮ সালে টেফনাফে ঘুর্ণিঝড়ে প্রচুর ক্ষয়ক্ষতি হয়। ১৯০১ সালে সুন্দরবনের পশ্চিমাংশে ঘুর্ণিঝড়ে প্রচুর ক্ষয়ক্ষতি হয়। ১৯০৯ সালের অক্টোবরে চট্টগ্রামে ও কক্সবাজারে ঘুর্ণিঝড়ে প্রচুর ক্ষয়ক্ষতি হয়। ১৯৯৭ সালের মে মাসে সুন্দরবনে ঘুর্ণিঝড়ে প্রচুর ক্ষয়ক্ষতি হয়। ১৯১৯ সালে বরিশালে জলোচ্ছ্বাসে ও ঘুর্ণিঝড়ে মৃতের সংখ্যা দাঁড়ায় ৪০ হাজার। ১৯২৬ সালের মে মাসে বরিশালে ও নোয়াখাীরতে মৃতের সংখ্যা দাঁড়ায় ৭ হাজার ৫ জনে মত। ১৯৫৮ সালের ২১ থেকে ২৪ অক্টোম্বর নোয়াখালী, ২০ নভেম্বর পটুয়াখালী ঘুর্ণিঝড়ে প্রচুর ক্ষয়ক্ষতি হয়। ১৯৬০ সালে সুন্দরবনে আঘাত হানে। এখানে মৃতে সংখ্যা দাঁড়ায় তিন হাজার। ১৯৬০ সালের ৩০ অক্টোম্বর আঘাত হানে চট্টগ্রাম, কক্সবাজার, নোয়াখালী, উপকূলিয় এলাকায়। ১৯৬১ সালে বেশ কয়েকবার দেশের বিভিন্ন স্থানেজলোচ্ছ্বাসে বহুলোক প্রাণ হারায়। ১৯৭০ সালের ১২ নভেম্বর বৃহস্পতিবার রাতে বরিশাল, পটুয়াখালী, নোয়াখালী, চট্টগ্রাম, বরগুনা ও ভোলাসহ দেশের বিস্তীর্ণ উপকূলীয় এলাকার ওপর দিয়ে বয়ে যায় সবচেয়ে ভয়ঙ্কর সামুদ্রিক জলোচ্ছ্বাস ও ঘূর্ণিঝড় গোর্কি। গোর্কির আঘাতে বিরাণ ভূমিতে পরিণত হয়েছিল বাংলাদেশের দক্ষিণাঞ্চল। দেড়শ’ মাইল বেগের গতিসম্পন্ন ঘূর্ণিঝড় ও ২০ থেকে ৩০ ফুট উঁচু জলোচ্ছ্বাসে গোটা উপকূলীয় এলাকা মৃতপুরীতে পরিণত হয়। ১৯৯১ সালের ২৯ এপ্রিল চট্টগ্রাম ও কক্সবাজারে ৪ থেকে ৮ মিটার উচ্চতায় জলোচ্ছ্বাসের ১৫ হাজার ব্যক্তি প্রাণ হারায়। ২০০৬ সালের ১৯ সেপ্টেম্বরে হঠাৎ টর্ণেডোয় শত শত ট্রালার, জেলে মাঝি মাল্লা প্রাণ হারায়। ২০০৭ সালে সিডরে সাতক্ষীরা ও বাগেরহাটে ব্যাপক ক্ষতি সাধন করেছে। এ সময় মৃত গলিত লাশ ভাসতে দেখা গেছে। ২০০৯ সালের ২৫ মে। ঘণ্টায় ১১০ কিলোমিটার বেগে দেশের দক্ষিণ-পশ্চিম উপকূলে আঘাত হানে ঘূর্ণিঝড় আইলা।লন্ডভন্ড করে দেয় এ অঞ্চলের হাজার হাজার বসত-ভিটা, আবাদিজমি। সরকারি হিসেবেই এতে প্রাণ যায় তিন শো ৩২ জনের। ২০১৩ সালের ১৬ মেবৃহস্পতিবার বঙ্গোপসাগরের ঘুর্ণিঝড় মহাসেন আঘাত হেনেছে বাংলাদেশের উপকূলস্থ অঞ্চলসমূহে।
বজ্রবিদ্যুৎসহ ঝড়-বৃষ্টি
বাংলাদেশে বর্তমানে বজ্রপাত কে দুর্যোগের তালিকায় নেয়া হয়েছে। ২০১৬ এর জানুয়ারি থেকে ১৯ জুলাই ২০১৬ পর্যন্ত ৯১ জনের মৃত্যু হয়েছে বজ্রপাতে।
কালবৈশাখী ঝড়
বাংলাদেশে সাধারণত বাংলা বৈশাখ মাসে (এপ্রিল-মে মাসে) প্রচণ্ড গরমের সময় হঠাৎ করেই এজাতীয় ঝড় হতে দেখা যায়, যার স্থানীয় নাম কালবৈশাখী। এই ঝড় শুরু হয়ে উত্তর-পশ্চিম দিকে বয়ে যায়। এই ঝড় সবসময়ই বজ্রপাত এবং বৃষ্টিসমেত সংঘটিত হয়ে থাকে। আর এই ঝড়ের সাথে শিলাবৃষ্টি ঘটে থাকে। বাংলাদেশের পশ্চিমাঞ্চলে সাধারণত এই ঝড় শেষ বিকেলে হয়ে থাকে, কারণ সাধারণত ভূপৃষ্ঠ থেকে বিকিরিত তাপ বায়ুমণ্ডলে ঐসময় বেশি পরিমাণে ছড়িয়ে পড়তে শুরু করে। একারণেই সন্ধ্যাকালে এই ঝড়ের প্রাদুর্ভাব বেশি লক্ষ্যণীয়। এই ঝড়ের গতিবেগ ঘণ্টায় ৪০-৬০ কিলোমিটার হয়ে থাকে, তবে ব্যতিক্রম ক্ষেত্রে ঘণ্টায় ১০০ কিলোমিটারও অতিক্রম করতে পারে।
জলোচ্ছাস
সমুদ্রে অত্যধিক মাত্রায় বায়ুপ্রবাহের কারণে প্রচণ্ড ফুঁসে ওঠা পানি যখন নিকটবর্তি স্থলভাগে এসে আছড়ে পড়ে, তখন তাকে জলোচ্ছাস বলে। এছাড়াও সমুদ্রে সৃষ্টি হওয়া ঘূর্ণিঝড় তার সাথে নিয়ে আসে তীব্র জলস্রোত, যা উপকূলভাগে আছড়ে পড়ে বিপুল ক্ষয়ক্ষতি ঘটায়। এরকম জলোচ্ছাস ১০ ফুট পর্যন্ত উঁচু হতেও দেখা গেছে।
বন্যা
কোনো অঞ্চলে প্রবল বৃষ্টি হলে নদ-নদী বা ড্রেনেজ ব্যবস্থা নাব্যতা হারিয়ে ফেললে অতিরিক্ত পানি সমুদ্রে গিয়ে নামার আগেই নদ-নদী কিংবা ড্রেন উপচে আশেপাশের স্থলভাগ প্লাবিত করে ফেললে তাকে বন্যা বলে। তবে বন্যা কোনো সাময়িক জলাবদ্ধতা নয়, বরং একটি দীর্ঘকালীন দুর্যোগ, যা কয়েক সপ্তাহ থেকে শুরু করে কয়েক মাস পর্যন্ত স্থায়ী হতে পারে। উপকূলীয় দেশসমূহ নিজ দেশ ছাড়াও মহাদেশীয় অবস্থানের দেশগুলোর অতিবৃষ্টিপাতের কারণে নদ-নদীর জলস্থর বৃদ্ধির কারণেও বন্যায় প্লাবিত হতে পারে। বাংলাদেশ এরকমই একটি দেশ, যা ভারতের অতিবৃষ্টির প্রভাবেও বন্যায় প্লাবিত হয়।
ভূমিকম্প
ভূত্বকের নিচে টেকটনিক প্লেটের নড়াচড়ার ফলে ভূপৃষ্ঠে যে কম্পন অনুভূত হয়, তাকে ভূমিকম্প বলে। ভূমিকম্প মাপার ক্ষেত্রে সাধারণত বিশ্বব্যাপী রিখটার স্কেল ব্যবহৃত হয়, তবে সংশোধিত মার্কলি স্কেলও স্বীকৃত। রিখটার স্কেলে ১ মাত্রার ভূমিকম্প হলো সর্বনিম্ন মাত্রা, আর সর্বোচ্চ মাত্রা হলো ১০। পৃথিবীর ইতিহাসে মারাত্মক সব ভূমিকম্প নথিভুক্ত করা হয়েছে। টেকটনিক প্লেট ছাড়াও আগ্নেয়গিরির অগ্নুৎপাতেও ভূমিকম্প সংঘটিত হতে পারে। ভূমিকম্পের ফলে ভূত্বকের উপরে থাকা স্থাপনা কম্পন সহ্য করতে না পারলে ভেঙ্গে পড়ে। সমুদ্রে ভূকম্পন হলে পানিতে আলোড়ন সৃষ্টি করে, ফলে সংঘটিত হয় সুনামি।
সুনামি
কোনো বিশাল জলক্ষেত্রে, বিশেষ করে সমুদ্রে, ভূমিকম্প সংঘটিত হলে সেখানটায় ভুত্বকে যে আলোড়ন সৃষ্টি হয়, তার প্রভাবে উপরস্থিত জলক্ষেত্র ফুঁসে উঠে বিপুল ঢেউয়ের সৃষ্টি করে। এই ঢেউ প্রবল বিক্রমে স্থলভাগের দিকে এগিয়ে আসে এবং স্থলভাগে আছড়ে পড়ে বিপুল ক্ষয়ক্ষতি ঘটায়। সাধারণত ভূমিকম্পের পরে সুনামি ঘটে থাকে। তবে ভূমিকম্পের পর যে সুনামি হবেই এমন নিশ্চয়তা দেয়া যায় না বলেই উপকূলীয় এলাকায় ভূমিকম্প সংঘটিত হলেই উপকূলীয় জনসাধারণ এব্যাপারে সর্বদা প্রস্তুত থাকতে পারে না। আর ভূমিকম্প সংঘটিত হলেই তারা নিজেদের আবাস ত্যাগ করতেও পারে না। ফলে উচ্চমাত্রার ভূকম্পনের পরে হওয়া সুনামিতে সাধারণত জনক্ষয় রোধ করা যায়, কিন্তু কোনো সুনামিতেই স্থলভাগের স্থাপনার ক্ষয়ক্ষতি রোধ করা যায় না।
ভূমিধ্বস
পাহাড়কাটা, পাহাড়ের বৃক্ষনিধন এবং তার সাথে অতিবৃষ্টি যোগ হলে সাধারণত ভূমিধ্বস হতে পারে। তবে পাহাড় কাটা বা বনভূমি ধ্বংস না হলেও পাহাড়ের মাটি বৃষ্টির কারণে আলগা হয়েও যেকোনো সময় এমন ভূমিধ্বস সৃষ্টি করতে পারে। ভূমিধ্বসে সাধারণত উঁচু কোনো স্থান, যেমন পাহাড়, থেকে গাছপালা, স্থাপনাসহ বিপুল পরিমাণ মাটি কিংবা পাথর অকস্যাৎ হড়কে নিচের দিকে নেমে আসে। কখনও পাহাড়ের মাটি পানির সাথে মিশে ঘন মিশ্রণের সৃষ্টি করে, যা অনেক সময়ই জীবিতদের আটকে রাখার মতো আঠালো হয়ে থাকে এবং প্রাণঘাতি হয়। তাছাড়া অকস্যাৎ পাহাড়ধ্বসে পাহাড়ের পাদদেশে থাকা মনুষ্যবসতিতে বিপুল প্রাণনাশ হয়ে থাকে। সাধারণত বৃষ্টিপাতের কারণে ভূমিধ্বস হয়। বাংলাদেশে চট্টগ্রাম, কক্সবাজার, বান্দরবান, সিলেট, নেত্রকোণা ইত্যাদি জেলায় প্রায়ই ভূমিধ্বস হয়ে মানুষের প্রাণহানি ও বাড়িঘর নষ্ট হয়।
নদীভাঙন
বাংলাদেশে আজকাল নদী ভাঙন প্রচুর দেখা যায়। বিশেষকরে শরীয়তপুর জেলা।
তুষারঝড়
তুষারঝড় হলো ভারী তুষারপাত এবং ভারী বায়ু দ্বারা চিহ্নিত চরম শীতল ঝড় যখন উচ্চ বায়ুগুলি ইতোমধ্যে ভেঙে পড়েছে তুষারপাত শুরু হয়, তখন এটি একটি স্থল তুষারঝড় হিসেবে পরিচিত। তুষারঝড় স্থানীয় অর্থনৈতিক কার্যক্রম প্রভাবিত করতে পারে, বিশেষত এমন অঞ্চলে যেখানে তুষারপাত বিরল হয়। ১৮৮৮ সালের গ্রেট ব্লিজার্ড মার্কিন যুক্তরাষ্ট্রকে ক্ষতিগ্রস্ত করেছিল, যখন অনেক টন গম ফসল নষ্ট হয়ে যায়, এবং এশিয়ার ২০০৮ সালে আফগানিস্তান তুষারঝড় এবং ১৯৭২ সালে ইরানের তুষারঝড়ও ছিল গুরুত্বপূর্ণ ঘটনা। ১৯৯৩ সালের সুপারস্টট মেক্সিকো উপসাগরে জন্মগ্রহণ করে এবং উত্তর ভ্রমণ করে, ২৬ টি রাজ্যের পাশাপাশি কানাডায় ক্ষতিগ্রস্ত হয় এবং ৩০০ জনের বেশি মৃত্যুর মুখোমুখি হয়। [12]
খরা
খরা দীর্ঘ সময় ধরে গড় মাত্রার নিচে বৃষ্টিপাতের মাত্রা দ্বারা সৃষ্ট মাটির অস্বাভাবিক শুষ্কতা। গরম শুষ্ক বায়ু, জল ঘাটতি, স্থায়ী তাপমাত্রা এবং স্থল থেকে আর্দ্রতা এর ফলে বাষ্পীভবন।খরার ফলে জল ঘাটতি থেকে পশুর পানীয় যোগ্য জলের অভাব ফসলহানী ঘটতে পারে।
সুপরিচিত ঐতিহাসিক খরাগুলির মধ্যে অন্তর্ভুক্ত রয়েছে 1997-2009 অস্ট্রেলিয়ার মিল্নেয়াম খরা যাতে অনেক দেশের মধ্যে পানি সরবরাহের সঙ্কটের সৃষ্টি হয়।
লুইস গ্রেগরি
লুইস গ্রেগরি (জন্ম: ২৪ মে ১৯৯২) একজন ইংলিশ ক্রিকেটার যিনি সমারসেট কাউন্টি ক্রিকেট ক্লাবের হয়ে খেলেন। ডানহাতি এই ব্যাটসম্যান ও সী-বোলার গ্রেগরি সফরকারী পাকিস্তানীদের বিপরীতে সমারসেটের হয়ে ২০১০ সালে সিনিয়র ক্রিকেটে অভিষেক করেছিলেন। তিনি ২০১৯ সালের নভেম্বর মাসে ইংল্যান্ড ক্রিকেট দলের হয়ে আন্তর্জাতিক ক্রিকেটে তার আত্মপ্রকাশ হয়।
প্রাথমিক ক্যারিয়ার: যুব ও ক্লাব ক্রিকেট
গ্রেগরি যুবা স্তরে ডিভন কাউন্টি ক্রিকেট ক্লাবের প্রতিনিধিত্ব করেছেন। ডিভন কাউন্টির হয়ে অনূর্ধ্ব-১৩, অনূর্ধ্ব-১৪, অনূর্ধ্ব-১৫ ও অনূর্ধ্ব-১৭ দলের হয়ে ক্রিকেট খেলেন। তিনি মাত্র ১৪ বছর বয়সেই ২০০৬ সালে ডিভন ক্রিকেট লীগে প্লিম্পটন ক্রিকেট ক্লাবের হয়ে ক্লাব ক্রিকেটের শীর্ষ স্তরের ক্রিকেটে অভিষেক করেছিলেন এবং প্লিম্পটনের ঝুলিতে ২৮ রান যোগ করেছিলেন। ২০০৬ এবং ২০০৭-এর পুরো সময়কালে তিনি মূলত ব্যাটসম্যান হিসাবে খেলেছিলেন, বোলিং করেছেন খুবই কম সময়ে এবং সংক্ষিপ্ত স্পেলে। ২০০৮ সালে, তার বোলিংয়ের খুরদার বৃদ্ধিপায় নাটকীয়ভাবে এবং পলিম্পটনের হয়ে ১৭.৪০ গড়ে ২০ উইকেট নিয়ে মৌসুমটি শেষ করেন। ২০০৮ সালের জুলাইয়ে গ্রেগরি ইংল্যান্ড এবং ওয়েলস ক্রিকেট বোর্ডের (ইসিবি) আঞ্চলিক অনূর্ধ্ব-১৭ উত্সবে 'দক্ষিণ এবং পশ্চিম' দলের প্রতিনিধিত্ব করার জন্য নির্বাচিত হয়েছিলেন এবং তার তিন ম্যাচের প্রথমটিতে একটি অর্ধশতকও করেছিলেন। বাম|থাম্ব|427x427পিক্সেল| [[সমারসেট কাউন্টি ক্রিকেট ক্লাব|সমারসেটের হয়ে অভিষেকের সময় বোলিংয়ে লুইস গ্রেগরি। ]] ২০০৮ মৌসুমে গ্রেগরি ডিভনের হয়ে মাইনর কাউন্টি চ্যাম্পিয়নশিপে আত্মপ্রকাশ করেন, এবং সমারসেট কাউন্টি ক্রিকেট ক্লাবের হয়ে প্রথম ম্যাচ খেলেন, মেরিলেবোন ক্রিকেট ক্লাব (এমসিসি)র তরুণ ক্রিকেটারদের বিপক্ষে দ্বিতীয় একাদশের প্রতিযোগিতা যেখানে তিনি সমারসেটের একমাত্র ইনিংসে ৮৭ রান করেছিলেন। ২০০৯ সালে গ্রেগরি পলিম্পটনের শীর্ষস্থানীয় বোলার ছিলেন, তিনি দুটি পাঁচ উইকেটের শিকারসহ ১৩.৬১ গড়ে গড়ে ৩৬টি উইকেট শিকার করেছিলেন। তিনি ২০০৯ এবং ২০১০ সাল জুরে সমারসেট দ্বিতীয় একাদশের হয়ে খেলেন এবং মাঝে মাঝে ডেভনের হয়ে খেলতেন।
ওডিআই অভিষেক
এসেক্স দ্বিতীয় একাদশের বিপক্ষে হ্যাটট্রিক সহ ইংল্যান্ড অনূর্ধ্ব -১৯ এবং সমারসেট দ্বিতীয় একাদশের হয়ে দুর্দান্ত পারফরম্যান্সের পরে গ্রেগরি সফরকারী পাকিস্তানীদের বিপক্ষে সমারসেটের হয়ে নিজের লিস্ট এ ক্রিকেটে অভিষেক করেন। সমারসেটের জবাবে শূন্য রানে বোলিংয়ের আগে ম্যাচে তিনি চারটি উইকেট লাভ করেছিলেন।
টি২০ ফ্র্যাঞ্চাইজি ক্রিকেট
২০১৯ সালের নভেম্বরে, তিনি ২০১৯-২০ বাংলাদেশ প্রিমিয়ার লিগে রংপুর রেঞ্জার্সের হয়ে খেলতে নির্বাচিত হয়েছিলেন।
আন্তর্জাতিক ক্যারিয়ার
গ্রেগরি ইংল্যান্ড অনূর্ধ্ব-১৯ ক্রিকেট দলের হয়ে শ্রীলঙ্কা অনূর্ধ্ব-১৯ ক্রিকেট দলের বিপরীতে সিরিজের সময় আন্তর্জাতিক ক্রিকেটে পা রাখেন। সফরকারীদের বিপক্ষে দুটি চার দিনের ম্যাচে তিনি চারটি উইকেট লাভ করেন। তিনি সংক্ষিপ্ত ফরম্যাটের খেলায় ভাল পারফরম্যান্স করেছিলেন, সিরিজের দ্বিতীয় টি২০তে নিজের ৫৫ রান নিয়ে জো রুটের সাথে ১০৩ রানের বিশাল জুটি গড়েন। দ্বিতীয় ওয়ানডে ম্যাচে তিনি ইংল্যান্ডের হয়ে সর্বোচ্চ ৮৭ রান করেছিলেন, তবে একটি ভারী বোলিং স্পেলে ১৬ রানে ১টি উইকেট নেয়া সত্ত্বেও, শ্রীলঙ্কাকে জয়ের পথে বাধা দিতে পারেননি তিনি। গ্রেগরির ২০১১ সালের জানুয়ারিতে শ্রীলঙ্কা সফরের জন্য ইংল্যান্ড অনূর্ধ্ব-১৯ এর অধিনায়ক মনোনীত হয়েছিল।
গ্রেগরি ২০১৫ সালের মে মাসে আয়ারল্যান্ডের বিপক্ষে একমাত্র একদিনের আন্তর্জাতিক (ওয়ানডে) জন্য ইংল্যান্ড দলে প্রথম ডাক পেয়েছিলেন, তবে তিনি খেলেননি।
জুলাই ২০১৯ সালে, গ্রেগরী আয়ারল্যান্ডের বিপক্ষে একমাত্র টেস্ট খেলার জন্য টেস্ট স্কোয়াডে মনোনীত হন। এছাড়াও একই মাসের শুরুতে অস্ট্রেলিয়ার বিপক্ষে ইংল্যান্ড লায়ন্স দলের অধিনায়কত্ব করেন। তবে আয়ারল্যান্ডের বিপক্ষে টেস্টে তিনি খেলেননি। ২০১৯ সালের সেপ্টেম্বরে নিউজিল্যান্ডের বিপক্ষে সিরিজের জন্য ইংল্যান্ডের টুয়েন্টি২০ আন্তর্জাতিক (টি২০আই) স্কোয়াডে তাকে মনোনীত করা হয়েছিল। তিনি ইংল্যান্ডের হয়ে নিউজিল্যান্ডের বিপক্ষে টি২০আই ক্রিকেটে অভিষেক করেছিলেন, যদিও তিনি ব্যাটিং বা বোলিং করেননি। নিউজিল্যান্ডের বিপক্ষে সিরিজের দ্বিতীয় ম্যাচে গ্রেগরি প্রথম ডেলিভারিতে উইকেট শিকার করে ইংল্যান্ডের দ্বিতীয় বোলারের খ্যাতি অর্জন করেন।
সিলেট-১
সিলেট-১ (সাবেক সিলেট-৮) হল বাংলাদেশের জাতীয় সংসদের ৩০০টি নির্বাচনী এলাকার একটি ও বাংলাদেশের সংসদীয় আসনের ভি.আই.পি আসন বলা হয় এটিকে। স্বাধীনতার পর থেকে এই আসনে যে দল জয়ী হয়েছে সে দল-ই সরকার গঠন করেছে। শাহ জালাল ও শাহপরান-এর মাজার এলাকায় এ আসন অবস্থিত। এটি সিলেট জেলায় অবস্থিত জাতীয় সংসদের ২২৯নং আসন; যা মূলত সিলেট শহর নিয়ে গঠিত।
সীমানা
পূণ্যভূমি সিলেটের প্রান কেন্দ্র সিলেট-১ আসনটি সিলেট জেলার সিলেট সিটি কর্পোরেশন ও সিলেট সদর উপজেলা নিয়ে গঠিত।
ইতিহাস
সিলেট-১ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল।
২০০৮ সাধারণ নির্বাচনের পূর্বে নির্বাচন কমিশন ২০০১ সালে আদমশুমারীর প্রতিবেদন অনুযায়ী জনসংখ্যার বৃদ্ধি প্রতিফলিত করার জন্য এ আসনের সীমানা পূর্ণনির্ধারন করে।
হেমলতা কলা
হেমলতা কলা (জন্ম ১৫ আগস্ট ১৯৭৫ সালে আগ্রা, উত্তরপ্রদেশ) হলেন একজন ভারতীয় ক্রিকেটার যিনি সাতটি নারীদের টেস্ট ম্যাচ এবং ৭৪ টি নারীদের একদিনের আন্তর্জাতিক খেলেছেন। তিনি ডানহাতি ব্যাটসম্যান এবং ডানহাতি মাঝারি দ্রুত বোলার।
জয়নাল হাজারী কলেজ
জয়নাল হাজারী কলেজ বাংলাদেশের ফেনী জেলার একটি ঐতিহ্যবাহী শিক্ষাপ্রতিষ্ঠান। এটি ফেনী শহর থেকে ২ কিমি দক্ষিণ অবস্থিত।
নামকরণ
এই কলেজটি ১৯৯৩ সালে পাবলিক কলেজ হিসেবে প্রতিষ্ঠিত হয়। পরবর্তীতে এটি জয়নাল হাজারী নামে স্থাপিত করা হয়।
রুশ সোভিয়েত যুক্তরাষ্ট্রীয় সমাজতান্ত্রিক প্রজাতন্ত্র
রাশিয়ান সোভিয়েত ফেডারেটিভ সমাজতান্ত্রিক প্রজাতন্ত্র, রুশ সোভিয়েত যুক্তরাষ্ট্রীয় সমাজতান্ত্রিক প্রজাতন্ত্র বা রুশীয় সোভিয়েত যুক্তরাষ্ট্রীয় সমাজতান্ত্রিক প্রজাতন্ত্র (Росси́йская Сове́тская Федерати́вная Социалисти́ческая Респу́блика (РСФСР) ১৫টি সোভিয়েত প্রজাতন্ত্রের মধ্যে সর্ববৃহৎ এবং সবচেয়ে জনবহুল ছিল। সোভিয়েত ইউনিয়নের পতনের পর এই অংশটিই রাশিয়ান ফেডারেশন রূপে আত্মপ্রকাশ করে।
মোরগ লড়াই (গ্রামীণ খেলা)
thumb|মোরগ লড়াই খেলার একটি মূহুর্ত মোরগ লড়াই বাংলাদেশ ও ভারতবর্ষের পশ্চিমবঙ্গে বিভিন্ন বিদ্যালয়ের বার্ষিক ক্রিড়া প্রতিযোগিতায় এই খেলা আয়োজন করা হয়ে থাকে। এটি সাধারনত ছেলেদের খেলা। গ্রামাঞ্চলের ছেলেদের কাছে এটি অতন্ত্য জনপ্রিয় একটি খেলা।
নিয়মকানুন
মোরগ লড়াই খেলায় একদল ছেলে গোল হয়ে একপায়ে দাড়িয়ে থাকে। দুই হাত দিয়ে অপর পা পিছনে ভাজ করে রাখতে হয়। রেফারি যখন বাশিঁতে ফুঁ দেন তখনই খেলোয়াড়রা একে অপরকে ভাজ করা পা দিয়ে মারতে থাকে। কেউ পরে গেলে সে বাতিল বলে গণ্য হয়। এভাবে শেষ পর্যন্ত তিনজন থাকে। তাদের মধ্য থেকে প্রথম, দ্বিতীয় ও তৃতীয় নির্ধারন করা হয়।
সদিক রাশি
বস্তু জগতে যা কিছু পরিমাপ করা যায় তাকেই রাশি বলে। যেমন— দৈর্ঘ্য, ভর, তড়িৎ প্রাবল্য ইত্যাদি সবই রাশি। বস্তু জগতের এই সকল ভৌত রাশিকে বর্ণনার জন্য কোন কোনটির দিক নির্দেশের প্রয়োজন হয়, আর কোনটির ক্ষেত্রে দিক নির্দেশের প্রয়োজন হয় না। তাই দিক নির্দেশনার ভিত্তিতে যাবতীয় রাশিকে সদিক রাশি ও অদিক রাশি এ দুভাগে ভাগ করা যায়। যে সকল পরিমাপযোগ্য ভৌত রাশিকে সম্পূর্ণরূপে প্রকাশ করবার জন্য মান ও দিক উভয়েরই প্রয়োজন হয় তাদেরকে সদিক রাশি বা দিক রাশি বা ভেক্টর রাশি বলা হয় । যেমন— সরণ, ওজন, বেগ, ত্বরণ, বল, তড়িৎ প্রাবল্য ইত্যাদি হল ভেক্টর রাশি। আর যে সকল ভৌত রাশিকে শুধু মান দ্বারা সম্পূর্ণরূপে প্রকাশ করা যায়, দিক নির্দেশের প্রয়োজন হয় না তাদেরকে অদিক রাশি বা দিকশূন্য রাশি বা স্কেলার রাশি বলে। দৈর্ঘ্য, ভর, দ্রুতি, কাজ, তড়িৎ বিভব ইত্যাদি স্কেলার রাশির উদাহরণ। পদার্থবিজ্ঞান ও গাণিতিক ক্ষেত্রে ভেক্টরের ভূমিকা অনন্য।
ইতিহাস
আজকের দিনে আমরা ভেক্টর বলতে যা বুঝে থাকি তা দুশ বছরেরও বেশি সময় ধরে বিকশিত হয়ে এসেছে। প্রায় ডজন খানেক মানুষ এর পিছনে তাৎপর্যপূর্ণ অবদান রাখেন।
ইটালিয়ান গণিতবিদ জিউস্টো বেলাভিটিস ১৮৩৫ খ্রীস্টাব্দে সমানতার ধারণা প্রতিষ্ঠা করার মাধ্যমে ভেক্টরের মৌলিক ধারণার সূত্রপাত করেন। ইউক্লিডীয় সমতল নিয়ে কাজ করে তিনি একই দৈর্ঘ্য ও দিক বিশিষ্ট যে কোন এক জোড়া রেখাংশের সমানতার প্রণয়ন করেন। কার্যত তিনি সমতলীয় বিন্দু যুগলের (bipoints) সমতুল্যতার অন্বয় নিরূপণ করেন এবং এভাবে তিনি সমতলীয় ভেক্টরের আদি বিষয়-বস্তু খাড়া করেন।
আইরিশ গণিতবিদ উইলিয়াম রোয়ান হ্যামিল্টন ভেক্টরকে চৌঠায়ন বা চার-সমষ্টির অংশ হিসেবে উপস্থাপন করেন যা একটি বাস্তব সংখ্যা (স্কেলার)
এবং একটি ত্রিমাত্রিক ভেক্টর এর সমষ্টি। (চৌঠায়ন বা চার-সমষ্টি বা চার বস্তুর সমষ্টি হল এক প্রকার সংখ্যা পদ্ধতি যা জটিল সংখ্যাকে সম্প্রসারিত করে। চার-সমষ্টিকে সাধারণত প্রকাশ করা হয় আকারে যেখানে a, b, c ও d হল বাস্তব সংখ্যা এবং
i
,
j
ও
k
v
ভেক্টরকে চার-সমষ্টির কাল্পনিক অংশ হিসেবে বিবেচনা করেন।
ঊনবিংশ শতকের মধ্যভাগে অগাস্টিন কশি, হের্মান গ্রাসমান, অগাস্ট মোবিয়াস, ডি সেন্ট-ভেন্যান্ট এবং ম্যাথু ওব্রায়েন সহ অন্যান্য কয়েকজন গণিতবিদ ভেক্টর সদৃশ পদ্ধতিগুলোর উন্নতি ঘটান। গ্রাসমানের Theorie der Ebbe und Flut (ভাটা ও প্রবাহের তত্ত্ব, ১৮৪০) এ প্রথম আজকের দিনের মত স্থানিক বিশ্লেষণের দেখা পাওয়া যায়; এতে ভেক্টর গুণন, স্কেলার গুণন এবং ভেক্টর ব্যবকলনের মত ধারণাগুলোও ছিল। গ্রাসমানের কাজ ১৮৭০ সাল পর্যন্ত অবহেলিত ছিল।
হ্যামিল্টনের পর পিটার গুথ্রি টেইট চার-সমষ্টির আদর্শ রূপ প্রদান করেন। পিটার টেইট তার Elementary Treatise of Quaternions(১৮৬৭) বইয়ে নাবলা বা ডেল অপারেটর ∇ এর আচরণ বিস্তারিতভাবে অন্তর্ভুক্ত করেন। ১৮৭৮ খ্রীস্টাব্দে উইলিয়াম কিংডন ক্লিফোর্ডের Elements of Dynamic প্রকাশিত হয়। ক্লিফোর্ড সমগ্র চার-সমষ্টি গুণন থেকে দুটি ভেক্টরের ভেক্টর গুণন ও স্কেলার গুণণকে আলাদা করার মাধ্যমে চার-সমষ্টি সংক্রান্ত গবেষণা-অধ্যয়নকে সহজতর করে তুলেন যা ভেক্টর ক্যালকুলাসকে প্রকৌশলীদের নিকট এবং তিন-মাত্রা ও চতুর্থ সংশয়বাদীতা নিয়ে কাজ করা অন্যান্যদের নিকট সহজলভ্য করে।
জোসিয়াহ উইলার্ড গিবস জেমস ক্লার্ক ম্যাক্সওয়েলের Treatise on Electricity and Magnetism এর মাধ্যমে প্রভাবিত হন। তিনি অন্যান্য অংশ থেকে ভেক্টরকে আলাদা করেন এবং ভেক্টর ক্যালকুলাসের উন্নতি সাধন করেন। ১৮৮১ সালে গিবসের Elements of Vector Analysis এর প্রথম অর্ধাংশ প্রকাশিত হয়, এই অংশে তিনি মূলত ভেক্টর বিশ্লেষণের আধুনিক পদ্ধতির বর্ণনা দেন। ১৯০১ সালে এডউইন বিডওয়েল উইলসন তার Vector Analysis প্রকাশ করেন, যা গিবসের বক্তৃতাগুলোর অভিযোজন। বিডওয়েল তার বইয়ে চার-সমষ্টির ধারণাকে দূর করে দেন।
ভেক্টর রাশির উপস্থাপনা
জ্যামিতিক উপায়ে কোন ভেক্টরকে একটি তীর চিহ্নিত সরলরেখা দ্বারা নির্দেশ করা হয়। সরলরেখার দৈর্ঘ্য ভেক্টর রাশিটির মান ও তীর চিহ্ন ভেক্টর রাশিটির দিক নির্দেশ করে। চিত্রে তীর চিহ্নিত AB সরলরেখাটি \vec{a}=\vec{AB} ভেক্টরকে নির্দেশ করছে। AB রেখাটির দৈর্ঘ্য ও তীর চিহ্ন \vec{a} ভেক্টররাশির যথাক্রমে মান ও দিক। এই ভেক্টরটির দিক  A বিন্দু থেকে B বিন্দুর দিকে।  AB ভেক্টরকে \vec{AB} দিয়ে এবং ভেক্টরের মানকে AB বা |\vec{AB}| দিয়ে নির্দেশ করা হয়। \vec{AB} ভেক্টরের A বিন্দুকে পাদবিন্দু বাসূচনা বিন্দু বা প্রারম্ভিক বিন্দু বা আদি বিন্দু এবং B বিন্দুকে শীর্ষবিন্দু বা প্রান্তিক বিন্দু বলে।
হাতে লিখে ভেক্টর রাশি প্রকাশের সময় সচরাচর নিচের তিনটি পদ্ধতির যেকোন একটি ব্যবহার করা হয়।
ছাপার ক্ষেত্রে সাধারণত মোটা হরফ দিয়ে অর্থাৎ অক্ষরটিকে বোল্ড করে ভেক্টর রাশি বুঝানো হয় (যেমন: A) এবং সরু হরফ দিয়ে বা মডুলাস চিহ্ন দিয়ে ভেক্টর রাশির মান বুঝানো হয় (যেমন: A বা |A|)।
ভেক্টরের মান
কোন ভেক্টর রাশির মান বলতে এর পরম মানকে বুঝায় এবং একে A  বা |A| বা |\vec{A}| লিখে ব্যক্ত করা হয়। এখানে "|  |" প্রতীকটি module বা পরম মান প্রকাশ করে। পরম মান সর্বদা ধনাত্মক বা শূন্য হয় এবং তা কখনোই ঋণাত্মক হয় না। একারণে ভেক্টর রাশির মান ও স্কেলার রাশি শুধু ধনাত্মক অথবা শূন্য হবে এবং তা কখনোই ঋণাত্মক হবে না। অর্থাৎ ঋণাত্মক বেগ থাকলেও এর মান ধনাত্মক হবে এবং ঋণাত্মক দ্রুতি কখনোই পাওয়া সম্ভব নয়।
মৌলিক ধর্ম
কার্তেসীয় স্থানাংক ব্যবস্থায় নিম্নরূপ তিনটি একক ভেক্টর (basis vector) বিবেচনা করা যাক, আরও ধরা যাক এই ভেক্টরগুলো একটি সাধারণ বিন্দু থেকে উৎপত্তি হয়েছে।
অতএব আমরা a ভেক্টরকে লিখতে পারি—
নিচের প্রসঙ্গগুলো আমরা এই একক ভেক্টরগুলোর (basis vector) আলোকে আলোচনা করব।
সমতা
দুটি ভেক্টরের মান ও দিক একই হলে তাদেরকে সমান ভেক্টর বলা হবে। সমতুল্যভাবে বলা যায, তাদের স্থানাঙ্কগুলো সমান হলে এরা পরস্পরের সমান হবে।
বিপরীত, সদৃশ এবং বিসদৃশ ভেক্টর
দুটি ভেক্টরের মান সমান কিন্তু দিক বিপরীতমুখী হলে এরা পরস্পরের বিপরীত ভেক্টর হবে।
যেকোন মানের দুটি ভেক্টরের দিক একই হলে তাদেরকে সদৃশ বা সমান্তরাল বলা হয়, এক্ষেত্রে ভেক্টরদ্বয়ের মান সমান হওয়া জরুরি নয়। আর যেকোন মানের দুটি ভেক্টরের দিক বিপরীতমুখী  হলে তাদেরকে বিসদৃশ বা প্রতি-সমান্তরাল বলা হয়।
যোগ এবং বিয়োগ
ধরা যাক, a ও b যে কোন মান ও দিক যুক্ত একই জাতীয় দুটি ভেক্টর। a ও b এর যোগফল হবে
একটি ভেক্টরের মাথার (শীর্ষবিন্দু) সাথে দ্বিতীয় ভেক্টরের লেজকে (পাদবিন্দু) যুক্ত করে সবশেষে প্রথমটির লেজের সাথে দ্বিতীয়টির মাথাকে সংযুক্ত করে চিত্রের মাধ্যমে ভেক্টরের যোগকে উপস্থাপন করা যায়। a + b কে নিম্নরূপে চিত্রিত করা যায়:
a ও b ভেক্টরদ্বয়ের পার্থক্য হবে
দুটি ভেক্টরের বিয়োগকে জ্যামিতিকভাবে নিম্নরূপে চিত্রিত করা যায়:
বিভিন্ন প্রকার ভেক্টর
গাণিতিক ব্যবহার অনুযায়ী ভেক্টরকে নিম্নরূপ ভাবে বিভক্ত করা যায়।
সমান ভেক্টর
(Equal Vectors)===
দুটি ভেক্টরের সমতা এদের পাদবিন্দুর অবস্থানের উপর নির্ভর করে না। পাদবিন্দু যেখানেই থাক না কেন যদি ভেক্টরদ্বয়ের মান সমান এবং দিক একই হয়, তাহলেই তারা সমান হবে। একই দিকে নির্দেশিত সমান দৈর্ঘ্যের দুটি সমান্তরাল রেখা দিয়ে দুটি সমান ভেক্টর বোঝানো হয়।
বিপরীত বা ঋণাত্মক ভেক্টর
একই জাতীয় দুটি ভেক্টরের মান সমান হলে কিন্তু দিক বিপরীত হলে তাদেরকে বিপরীত ভেক্টর বলে। এদের একটিকে অপরটির ঋণাত্মক ভেক্টরও বলা যায়। চিত্রে \vec{A} ও \vec{B} একই জাতীয় দুটি  ভেক্টর। এদের মান সমান, অর্থাৎ   |\vec{A}| = |\vec{B}|  কিন্তু দিক বিপরীত, সুতরাং \vec{A} = —\vec{B}।
সদৃশ বা সমান্তরাল ভেক্টর
সমজাতীয় ও অসম মানের একাধিক ভেক্টর যদি একই দিকে ক্রিয়াশীল থাকে তাহলে তাদেরকে পরস্পরের সদৃশ বা সমান্তরাল ভেক্টর বলে।
বিসদৃশ ভেক্টর
সমজাতীয় ও যে কোন মানের দুইটি ভেক্টর যদি পরস্পরের বিপরীত দিকে ক্রিয়াশীল হয় তাহলে তাদের একটিকে অপরটির বিসদৃশ ভেক্টর বলে। একে unlike বা anti-parallel ভেক্টরও বলা হয়।
সমরেখ ভেক্টর
দুই বা ততোধিক ভেক্টর যদি একই তলে একই সরলরেখা বরাবর বা পরস্পর সমান্তরালে ক্রিয়া করে তবে তাদেরকে সমরেখ ভেক্টর বলা হয়। এরা সমজাতীয় বা সমমানের ভেক্টর হতেও পারে আবার নাও হতে পারে। যেমন: একটি গাড়ি সোজা পথে চলার সময় এর বেগ ক্রমাগত বৃদ্ধি পেতে থাকলে এর সরণ \vec{s} ও ত্বরণ \vec{a} সমরেখ হবে, যেহেতু গাড়িটির সরণ ও ত্বরণ একই রেখা বরাবর ঘটছে।
সমতলীয় ভেক্টর
দুই বা ততোধিক ভেক্টর যদি একই তলে অবস্থান করে তবে তাদেরকে সমতলীয় ভেক্টর বলে। এরা সমজাতীয় বা সমমানের বা পরস্পরের সমান্তরাল হতেও পারে আবার নাও হতে পারে। যেমন: কোন টেবিলের মসৃণ উপরিতলে পিঁপড়া ছেড়ে দিলে তাদের সরণ বা বেগ সমতলীয় হবে।
সঠিক ভেক্টর
যে ভেক্টরের মান শূন্য নয় তাকে সঠিক ভেক্টর বলে।
স্বাধীন ভেক্টর
কোনো ভেক্টরের পাদবিন্দু যদি ইচ্ছামতো নির্ধারণ করা যায়, তাহলে সেই ভেক্টরকে স্বাধীন ভেক্টর বলে।
সীমাবদ্ধ ভেক্টর
যে ভেক্টরের পাদবিন্দু নির্ধারিত থাকে তাকে সীমাবদ্ধ ভেক্টর বলে।
বিপ্রতীপ বা ব্যতিহার ভেক্টর
সমজাতীয় দুটি সমান্তরাল ভেক্টরের একটির মান যদি অপরটির বিপরীত সংখ্যা হয় তবে তাদেরকে বিপ্রতীপ বা ব্যতিহার ভেক্টর বলে। যেমন: \vec{A} = 7\hat{i} ও \vec{B} = হলে \vec{A} ও \vec{B} ভেক্টরদ্বয়কে  পরস্পরের বিপ্রতীপ বা ব্যতিহার ভেক্টর বলা হবে।
একক ভেক্টর
যে সব ভেক্টরের মান এক একক তাদেরকে একক ভেক্টর বলা হয়। মান শূন্য নয় এমন কোন ভেক্টরকে তার মান দ্বারা ভাগ করলে উক্ত ভেক্টরের সমান্তরাল একক ভেক্টর পাওয়া যায়। একক ভেক্টরের দিক হবে পূর্বোক্ত ভেক্টরের দিক।
ধরা যাক, \vec{A} একটি ভেক্টর যার সংখ্যাগত মান |\vec{A}| ≠ 0, তাহলে = \vec{a} একটি একক ভেক্টর। \vec{a} ভেক্টরের মান একক এবং দিক \vec{A} এর দিকে। ভেক্টরের আলোচনায় একক ভেক্টরের গুরুত্ব অপরিসীম। তাই সচরাচর একক ভেক্টরকে আলাদা সংকেতের মাধ্যমে প্রকাশ করা হয় এবং তা হচ্ছে অক্ষরের উপর তীর চিহ্নের পরিবর্তে টুপি (hat) চিহ্ন (^), যেমন: \hat{a} বা \hat{i}।
আয়ত একক ভেক্টর
ত্রিমাত্রিক কার্তেসীয় স্থানাঙ্ক ব্যবস্থার তিনটি ধনাত্মক অক্ষ বরাবর যে তিনটি একক ভেক্টর বিবেচনা করা হয় তাদেরকে আয়ত একক ভেক্টর বলে।
কোন বিন্দুর অবস্থান নির্দেশ করতে স্থানাঙ্ক ব্যবস্থার প্রয়োজন হয়। সমতলে অবস্থিত কোন বিন্দুর অবস্থান দ্বিমাত্রিক স্থানাঙ্ক ব্যবস্থার সাহায্যে নির্দেশ করা হয়। দুটি অক্ষ X ও Y যদি পরস্পরের সাথে লম্বভাবে অবস্থান করে তবে তাকে দ্বিমাত্রিক কার্তেসীয় স্থানাঙ্ক ব্যবস্থা বা দ্বিমাত্রিক আয়ত স্থানাঙ্ক ব্যবস্থা বলে। কোন স্থানে কোন বিন্দুর অবস্থান নির্দেশ করতে ত্রিমাত্রিক কার্তেসীয় স্থানাঙ্ক ব্যবস্থার প্রয়োজন। তিনটি অক্ষ X, Y ও Z যদি পরস্পরের সাথে লম্বভাবে অবস্থান করে তবে তাকে ত্রিমাত্রিক কার্তেসীয় স্থানাঙ্ক ব্যবস্থা (Three Dimensional Cartesian Coordinate System) বা ত্রিমাত্রিক আয়ত স্থানাঙ্ক ব্যবস্থা বলা হয়। একটি ডানহাতি স্ক্রুকে X অক্ষ থেকে Y অক্ষের দিকে ক্ষুদ্রতর কোণে ঘুরালে যদি স্ক্রুটি Z অক্ষ বরাবর অগ্রসর হয় তাহলে সেই স্থানাঙ্ক ব্যবস্থাকে ডানহাতি আয়ত স্থানাঙ্ক ব্যবস্থা (Right Handed Rectangular Co-ordinate System) বলে।
ডানহাতি আয়ত স্থানাঙ্ক ব্যবস্থার তিনটি অক্ষ বরাবর বিবেচিত একক ভেক্টরগুলোকে আয়ত একক ভেক্টর বলে।
প্রকাশ: ত্রিমাত্রিক কার্তেসীয় স্থানাঙ্ক ব্যবস্থার
অবস্থান ভেক্টর
প্রসঙ্গ কাঠামোর মূল বিন্দুর সাপেক্ষে ঐ স্থানের কোন বিন্দুর অবস্থানকে নির্দেশ করার জন্য যে ভেক্টর ব্যবহার করা হয়, তাকে ঐ বিন্দুর অবস্থান ভেক্টর বলে। অবস্থান ভেক্টরকে অনেক সময় ব্যাসার্ধ ভেক্টর বলা হয় এবং \vec{r} দিয়ে প্রকাশ করা হয়। চিত্রে O হচ্ছে প্রসঙ্গ কাঠামোর মূল বিন্দু এবং P যে কোন একটি বিন্দু। এখানে \vec{OP} হল P বিন্দুর অবস্থান ভেক্টর এবং \vec{r} = \vec{OP}
সরণ ভেক্টর
কোন বস্তুর অবস্থান ভেক্টর এর পরিবর্তন কে সরণ ভেক্টর বলে।
ভেক্টর অপারেটর
ভেক্টর অপারেটর হল একটি ডিফারেন্সিয়াল (ব্যাবকলনীয়) অপারেটর যা ভেক্টর ক্যাল্কুলাস এ ব্যবহৃত হয়।ভেক্টর অপারেটর তিন ধরনের হয়;
ভেক্টর বীজগণিত
ভেক্টর রাশির যোগ সাধারণ বীজগণিতের নিয়মে হয় না। এর জন্য ভেক্টর জ্যামিতি ব্যবহার করা হয়।
ভেক্টরের যোগ
দুটি ভেক্টরের যোগফলকে ভেক্টর দুটোর লব্ধি বলা হয়। ধরা যাক, দুটি ভেক্টর a এবং এর b এর লব্ধি a + b বের করতে হবে। এক্ষেত্রে প্রথমে a ভেক্টরটির শীর্ষবিন্দু, b ভেক্টরের পাদবিন্দুতে স্থাপন করতে হবে। এরপর a এর পাদবিন্দু এবং b এর শীর্ষবিন্দু সংযোগকারী রেখা অঙ্কন করতে হবে। এই সংযোজক সরলরেখাটিই a ও b এর লব্ধি নির্দেশ করবে।
300px|center|দুটি ভেক্টর a ও b এর যোগ
অথবা a এবং b ভেক্টর দুটিকে যদি সামান্তরিকের দুটি সন্নিহিত বাহুর মাধ্যমে নির্দেশ করা যায়, তবে সামান্তরিকের কর্ণটিই ভেক্টর a ও b এর লব্ধি নির্দেশ করবে।
ভেক্টরের বিয়োগ
ধরা যাক দুটি ভেক্টর a এবং এর b এর বিয়োগফল বের করতে হবে। এক্ষেত্রে পূর্বের মত প্রথমে a ভেক্টরটির শীর্ষবিন্দু, b ভেক্টরের পাদবিন্দুতে স্থাপন করতে হবে। কিন্তু এবার a এর শীর্ষবিন্দু এবং b এর পাদবিন্দু সংযোগকারী রেখা অঙ্কন করতে হবে।এই সংযোজক সরল লেখাটি দ্বারা a ও b এর বিয়োগফল নির্ণয় করা যাবে। 190px|center|দুটি ভেক্টর a ও b এর বিয়োগ
এছাড়া a ভেক্টরের সাথে ঋণাত্মক b ভেক্টর যোগ করলে a ও b এর বিয়োগফল পাওয়া যাবে।
ডট গুণ/স্কেলার গুণ
দুটি ভেক্টর রাশির গুণফল যদি একটি স্কেলার হয় তবে তাকে ডট গুণ অথবা স্কেলার গুণ বলা হয়ে থাকে। এবং এই গুণফলের মান রাশিদ্বয়ের মান এবং এদের অন্তর্গত কোণের কোসাইনের (cosine) গুণফলের সমান। গাণিতিকভাবে এটিকে নিম্নরূপে উপস্থাপন করা যায়- এখানে a এবং b হলো দুটি ভেক্টর আর θ হলো a এবং b এর মধ্যকার কোণ।
ক্রস গুণন/ভেক্টর গুণন
দুটি ভেক্টর রাশির গুণফল যদি একটি ভেক্টর হয় তবে তাকে ক্রস গুণন অথবা ভেক্টর গুণন বলা হয়ে থাকে।এবং এই গুণফলের মান রাশিদ্বয়ের মান এসং এদের অন্তর্গত কোণের sine-এর গুণফলের সমান। এবং এই গুণফল এর দিক ডানহাতি স্ক্রু-র নিয়ম অনুসরন করে। গাণিতিক ভাবে এটিকে নিম্নরূপে উপস্থাপন করা যায়- thumb|right|150px|ভেক্টর রাশির ক্রস গুণন
এখানে θ হলো a এবং b এর মধ্যকার কোণ, এর n হলো একক ভেক্টর যেটি a এবং b এর লম্ব বরাবর অবস্থিত। ডান পাশের চিত্রটি লক্ষ্য করলে বিষয়টি আরও পরিষ্কার হবে।
ভেক্টর ক্যালকুলাস
ভেক্টরকে অনেক সময় ব্যবকলনের মাধ্যমেও (Directional derivative) প্রকাশ করা হয়। f(x^\alpha)ধরা যাক সমীকরনটি একটি ফাংশন এবং সমীকরনটি একটি বক্ররেখা (Curve) উপস্তাপন করে। তাহলে f কে সংজ্ঞায়িত করা যায় এভাবে-
যেখানে \alpha হচ্ছে নির্দিষ্ট মাত্রার (dimensions এর) Summation convention (যেমন: ত্রিমাত্রিক ইউক্লিডিয় কাঠামোতে এর মাত্রা ১ থেকে ৩ পর্যন্ত, আবার চতুর্মাত্রিক কাঠামোতে এর মাত্রা হবে ০ থেকে৩ পর্যন্ত)। এখন ধরা যাক যেকোন একটি ভেক্টর বক্র রেখাটির সাথে স্পর্শক রূপে বিদ্যমান। তাহলে ভেক্টর নির্দেশকারী সমীকরনটি হবেঃ
এছাড়া ফাংশন বাদ দিয়ে আমরা ভেক্টকে ভেক্টর ব্যবকলন এর মাধ্যমেও (derivative) উপস্থাপন করতে পারি -
মুল্কি
মুল্কি (Mulki) ভারতের কর্ণাটক রাজ্যের দক্ষিণ কন্নড় জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭ মিটার (২২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে মুলকি শহরের জনসংখ্যা হল ১৬,৩৯৮ জন। এর মধ্যে পুরুষ ৪৮% এবং নারী ৫২%।
এখানে সাক্ষরতার হার ৭৭%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে মুলকি এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
জো ডাউই
'''জোসেফ ই. ডউই''' (১৫ জুলাই, ১৮৬৫ - ৪ মার্চ, ১৯১৭) একজন পেশাদার বেসবল খেলোয়াড় ছিলেন। তিনি বাল্টিমোর ওরিওলসের এক মৌসুমে (১৮৮৯) আউটফিল্ডার ছিলেন। তার ক্যারিয়ারে, তার ব্যাটিং গড় ছিলো ০.২২৭। ৭৫ এট-ব্যাটে ব্যাটিং করে ৮ রান করেছেন।
তিনি লুইসিয়ানার নিউ অর্লিন্সে জন্মগ্রহণ করেন এবং ৫১ বছর বয়সে মারা যান।
বাহরাইনি রন্ধনশৈলী
বাহরাইনী রন্ধনশৈলী বাহরাইনে প্রচলিত খাদ্য ও পানীয়ের সমন্বয়ে গড়ে উঠেছে। বাহরাইনের রন্ধনশৈলীতে উল্লেখযোগ্য স্থানদখল করে আছে এরকম খাবারের মধ্যে আছে বিরিয়ানি, হারীস, খাবীসা, মাকবুস, মাহ্যোয়া, মাগলুবা, কৌজি এবং জালাবিয়া। কাহওয়াহ এদের জাতীয় পানীয়।
বাহরাইন পারস্য উপসাগরের পশ্চিম তীরের একটি ছোট দ্বীপদেশ। বাহরাইনের রন্ধনশৈলী মূলত আরবীয়, পারস্যদেশীয়,  ভারতীয়,  বেলুচী, আফ্রিকীয়, দূরপ্রাচ্য এবং ইউরোপীয় খাবারের প্রভাবে প্রভাবিত। প্রাচীনকাল থেকে বাহরাইন একটি গুরুত্বপূর্ণ সমুদ্রবন্দর এবং বিভিন্ন জাতীর ব্যবসাকেন্দ্র হিসেবে কাজ করেছে।
খাবার
বাহরাইনে প্রচলিত কিছু সাধারণ খাবারঃ
পানীয়
কাহওয়াহ এদের জাতীয় পানীয়। তবে অতিথি আপ্যায়নে চা পরিবেশন করা হয়। অন্যান্য পানীয়ের মধ্যে আছে লবণ, দইয়ের পানীয় এবং কোমল পানীয়। সীমাবদ্ধ ভূমির কারণে বাহরাইন খুবই অল্প পরিমাণ খাবার উৎপাদন করে এবং বাকি খাবার এরা আমদানী করে থাকে।
ই.পি আনি
থাম্ব|কেরাল সাহিত্যের উত্সবে ইপি ইউনি, কোজিকোড (২০১৭) ইপি আনি একজন রাজনীতিবিদ, কার্টুনিস্ট।তিনি  বিজ্ঞান স্নাতক, বিষয়ে কেরালা রাজ্যের ইউনিভার্সিটিতে পদার্থবিজ্ঞান পড়াশোনা করেছেন। তিনি নাথ পরিবারের সদস্য।
তার প্রথম কার্টুনটি ১৯৭৩ সালে ১ম সাপ্তাহে প্রকাশিত করেছিলেন। ১৯৭৭ সালে দ্য হিন্দুতে পেশাদার কার্টুনিস্ট হয়েছিলেন। ইপি উন্নি ইকোনমিক টাইমসের সাথে কাজ করেছেন এবং এখন ইন্ডিয়ান এক্সপ্রেস গ্রুপের সাথে প্রধান কার্টুনিস্ট হিসাবে কাজ করছেন।
তিনি মালায়ালামে গ্রাফিক উপন্যাস লিখেছেন। কেরালার উপর একটি ভ্রমণ পুস্তক লিখেছেন যার শিরোনাম স্পাইসেস অ্যান্ড সোলস। কথিত আছে তিনি ১৯৯০ এর দশকের শুরুতে মালায়ালাম সাহিত্য জার্নালে গ্রাফিক শর্টস করছিলেন। তিনি সান্টা ও স্ক্রিবিস মেকিং অফ ফোর্ট কোচিও লিখেছেন, যা ২০১৪ সালে প্রকাশিত হয়েছিল।
ঘাসজমি
ঘাসজমি ২০২৩ সালের ভারতীয় বাংলা ভাষার নাট্য চলচ্চিত্র। এটি সুমন্ত্র রায় পরিচালিত এবং প্রিয়াঙ্কা মোরের প্রযোজিত। চলচ্চিত্রটি আন্তর্জাতিক চলচ্চিত্র উৎসবের মঞ্চে ১০০টি স্বীকৃতি ও ৮৭ টি পুরষ্কারে ভূষিত হয়েছে। প্রধান চরিত্রে ছিলেন শুভস্মিতা মুখোপাধ্যায় সঞ্জিতা, শাওন চক্রবর্তী, দেবাশিস চট্টোপাধ্যায় ও আরশি রায়।
পটভূমি
চলচ্চিত্রটি দুটি মেয়ের গল্প বলে। যাদের জীবনযাত্রার গতিপথ আলাদা। একজনের নাম বর্ণা। ২৪ বছরের বর্ণা স্যোশাল এনথ্রোপোলজি নিয়ে গবেষণা করছেন। তাঁর গবেষণার বিষয় মধ্যবিত্র বাঙালি গৃহবধূ। এই সূত্রেই একটি সাক্ষাৎকার নিয়ে গিয়ে তাঁর সঙ্গে আলাপ হয় ঈপ্সিতার। কথায় কথায় বর্ণা জানে, একসময় গ্রুপ থিয়েটারের সঙ্গে যুক্ত ছিলেন ঈপ্সিতা। পরে সংসারের চাপে সেই চর্চা ছেড়ে যায়। বর্ণা ঈপ্সিতাকে উদ্বুদ্ধ করে ফের থিয়েটারের মঞ্চে ফেরত যেতে। সেই থেকেই ঘুরে যায় গল্পের মোড়।
নির্মাণ
২০২০ চিত্রগ্রহণ শেষ হয়।
মারান্দিজের জামে মসজিদ
মারান্দিজের জামে মসজিদ ইলখানাতের সাথে সম্পর্কিত এবং মসজিদটি মারান্দিজে অবস্থিত।
ঘাসজমি
মুক্তি
চলচ্চিত্রটি ২০২৩ সালের ২৩শে জুন প্রেক্ষাগৃহে মুক্তি পায়।
স্বপন সাহা
স্বপন সাহা (জন্মঃ ১০ই জানুয়ারী ১৯৩০) হলেন বাংলা চলচ্চিত্রের একজন প্রখ্যাত পরিচালক, যিনি প্রায় ১০০-টির কাছাকাছি চলচ্চিত্র পরিচালনা করেছেন। বাংলা চলচ্চিত্রের ইতিহাসে বেশ কয়েকটি বাণিজ্যিকভাবে সফল পরিচালনার সূত্রপাত স্বপন সাহার হাত ধরে ঘটে। সাম্প্রতিকালে তিনি আর সিনেমা বানাননা।
দি ইন্টারপ্রিটেশন অব ড্রিমস
স্বপ্নের ব্যাখ্যা (জার্মান: ডেই ট্রামদেউতুং)মূল জার্মান সংস্করণের শিরোনাম পৃষ্ঠা লেখক সিগমুন্ড ফ্রয়েড-এর লেখা ১৮৯৯ সালের একটি বই, (ফ্রয়েড) সাইকোএনালিসিস এর প্রতিষ্ঠাতা,যেখানে লেখক স্বপ্নের ব্যাখ্যা সম্পর্কিত বিষয়ের সাথে তার অজ্ঞান তত্ত্বটি পরিচয় করিয়ে দিয়েছিলেন এবং পরে কী কী ইডিপাস কমপ্লেক্সের তত্ত্বে পরিণত হবে তা নিয়ে আলোচনা করেছেন। ফ্রেয়াড কমপক্ষে আটবার বইটি সংশোধন করেছিলেন এবং তৃতীয় সংস্করণে একটি বিস্তৃত অংশ যুক্ত করেছিলেন যা উইলহেম স্টেকেলের প্রভাব অনুসরণ করে স্বপ্নের প্রতীককে খুব আক্ষরিক অর্থে বিবেচনা করে। ফ্রেয়াড এই কাজ সম্পর্কে বলেছেন,"এর অন্তর্দৃষ্টি যেমন কারও কাছে আসে তবে আজীবন একবারই।"
১৯০০ সালের কোনো তারিখে, বইটির প্রথম ৬০০ কপি সংস্করণ  প্রকাশিত হয়েছিল, যা আট বছরের জন্য বিক্রি হয়নি। স্বপ্নের ব্যাখ্যা পরবর্তীতে  জনপ্রিয়তা লাভ করে এবং ফ্রেয়াড-এর  জীবদ্দশায় এর আরও সাতটি সংস্করণ প্রকাশিত হয়েছিল।
পটভূমি
ফ্রেয়াড ১৮৯৫ সালের গ্রীষ্মকালে অস্ট্রিয়াতে গ্রিনজিংয়ের কাছাকাছি - শ্লোস বেল্লভু এ গ্রীষ্ম কাটিয়েছিলেন, যেখানে তিনি দ্যা ইন্টারপ্রিটেশন অফ ড্রিমস-এর লেখার কাজ শুরু করেছিলেন। উইলহেম ফ্লাইসকে ১৯০০ সালের একটি চিঠিতে তিনি স্থানটির স্মরণে লিখেছিলেন:
"আপনি কি মনে করেন যে কোনও দিন বাড়িতে মার্বেলের ট্যাবলেট বসানো হবে, যা এই শব্দগুলি দিয়ে লেখা: 'এই বাড়িতে ২৪ জুলাই ১৮৯৫-এ ডঃ সিগম. ফ্রেয়াড-এর কাছে স্বপ্নের গোপন
রহস্য প্রকাশ পেয়েছিল।ফ্রেয়াড'? এই মুহুর্তে আমি দেখছি এটির সামান্য সম্ভাবনা " - ফ্রেয়াড, উইলহেম ফ্লাইসকে ১২ জুন, ১৯০০-এর একটি চিঠিতে লিখেছিলেন।
আক্কাস আলী মিয়া
আক্কাস আলী মিয়া বাংলাদেশ জাতীয়তাবাদী দলের রাজনীতিবিদ ও রাজবাড়ী-১ (সদর-গোয়ালন্দ) আসনের সাবেক সাংসদ। তিনি ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়নে সংসদ সদস্য নির্বাচিত হয়েছিলেন।
জন্ম ও প্রাথমিক জীবন
আক্কাস আলী মিয়া রাজবাড়ী জেলায় জন্মগ্রহণ করেন।
রাজনৈতিক ও কর্মজীবন
আক্কাস আলী মিয়া বাংলাদেশ জাতীয়তাবাদী দলের রাজবাড়ী জেলার সাবেক সভাপতি। তিনি রাজবাড়ী-১ (সদর-গোয়ালন্দ) আসন থেকে ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়নে সংসদ সদস্য নির্বাচিত হয়েছিলেন। এর আগে তিনি রাজবাড়ী পৌরসভার চেয়ারম্যান ছিলেন।
মৃত্যু
আক্কাস আলী মিয়া ২৩ মার্চ ১৯৯৯ সালে মৃত্যুবরণ করেন।
সংগ্রাহী নালি তন্ত্র
বৃক্কের সংগ্রাহী নালি তন্ত্র (ইংরেজিতে collecting duct system) গঠিত হয় ধারাবাহিক ভাবে বিন্যস্ত বহুসংখ্যক নালিকা এবং নালি দিয়ে, যেগুলো নেফ্রনগুলোকে কোন লঘু বৃতি বা সরাসরি রেনাল পেলভিসের সাথে সংযুক্ত করে। সংগ্রাহী নালি তন্ত্রটি নেফ্রনের সর্বশেষ অংশ এবং অ্যালডোস্টেরন ও ভ্যাসোপ্রেসিন (অ্যান্টিডাইউরেটিক হরমোন) নামক দুটি হরমোন দ্বারা নিয়ন্ত্রিত পুনঃশোষণ ও নিঃসরণের মাধ্যমে আয়ন এবং তরল পদার্থের ভারসাম্য রক্ষার্থে অংশ নেয়।
সংযোজক নালিকা, কর্টিকাল সংগ্রাহী নালি এবং মেডুলারি সংগ্রাহী নালি সহ সংগ্রাহী নালি তন্ত্রের বেশ কয়েকটি উপাদান রয়েছে।
বিভাগ
থাম্ব| শূকরের [[বৃক্ক|বৃক্কের সংগ্রাহী নালিতে বিদ্যমান সাধারণ কলামনার এপিথেলিয়াম এবং সাধারণ কিউবয়ডাল এপিথেলিয়াম। বৃহৎ এবং ক্ষুদ্র সংযোজক নালিকার দেয়াল (যথাক্রমে a এবং b), বৃত্তাকার কাঠামোগুলো, সাধারণ কলামনার এপিথেলিয়াম (a) এবং সাধারণ কিউবিডিয়াল এপিথেলিয়াম (b) দ্বারা গঠিত হয়।   ]] তন্ত্রের বিভাগগুলো নিম্নরূপ:
সংযোজক নালিকা
রেনাল কর্পাসলের সাপেক্ষে, সংযোজক নালিকা (Connecting tubule, সিএনটি বা জাংশনাল নালিকা, বা আর্কুয়েট রেনাল টিউব্যুল ) সংগ্রাহী নালি তন্ত্রের নিকটতম অংশ। এটি দূরবর্তী প্যাঁচানো নালিকা সংলগ্ন অবস্থিত, যা রেনাল নালিকার সবচেয়ে দূরবর্তী অংশ। পাশাপাশি অবস্থিত কয়েকটি নেফ্রনের সংযোজক নালিকা মিলিত হয়ে কর্টিকাল সংগ্রাহী নালিকা গঠন করে, যেগুলো আবার মিলিত হয়ে কর্টিকাল সংগ্রাহী নালি গঠন করতে পারে। কিছু জাক্সটামেডুলারি নেফ্রন সংযোজক নালিকা উপরের দিকে বেঁকে গিয়ে একটি তোরণ সদৃশ কাঠামো গঠন করতে পারে। এই বৈশিষ্ট্যটির কারণে নালিকাটির বিকল্প নাম ইংরেজিতে "Arcuate tubule" হয়েছে।
এটি দেহে পানি এবং সোডিয়াম ও ক্লোরাইড সহ অন্যান্য আয়নের ভারসাম্য রক্ষার্থে অংশ নেয়। সিএনটি আইসোপ্রোটেনেরল (কর্টিকাল সংগ্রাহী নালির চেয়ে বেশি) এবং অ্যান্টিডাইউরেটিক হরমোন (কর্টিকাল সংগ্রহী নালির চেয়ে কম) উভয়ের প্রতিই সংবেদনশীল, পরেরটির উপর এর পানি পুনঃশোষণের ক্ষমতা নির্ভর করে।
মেডুলারি সংগ্রাহী নালি
"মেডুলারি সংগ্রাহী নালি" বহিঃস্থ এবং অন্তঃস্থ ভাগে বিভক্ত। বহিঃস্থ ভাগ মেডুলার বেশি গভীর পর্যন্ত বিস্তৃত থাকে। পানি পুনঃশোষণের তারতম্য এবং তরল পদার্থের ভারসাম্য ও হরমোনের প্রভাবের উপর নির্ভর করে সোডিয়াম, পটাসিয়াম, হাইড্রোজেন ও বাইকার্বোনেট আয়নগুলোর পুনঃশোষণ বা ক্ষরণ এখানে অব্যাহত থাকে। ইউরিয়া নিষ্ক্রিয়ভাবে এ নালি থেকে বের হয়ে যায়  এবং ৫০০মিলিঅসমোল গ্রেডিয়েন্ট বা নতিমাত্রা তৈরি করে।
মেডুলারি সংগ্রাহী নালির বহিঃস্থ ভাগে কর্টিকাল সংগ্রাহী নালির পরেই অবস্থান করে। এটি রেনাল মেডুলার যে জায়গায় হেনলির লুপের পাতলা নিম্নগামী এবং পুরু ঊর্ধ্বগামী বাহুর মধ্যবর্তী সীমানা অবস্থিত, সেই পর্যন্ত পৌঁছায়।
বহিঃস্থ ভাগ এবং প্যাপিলারি নালির মাঝখানে থাকে অন্তঃস্থ ভাগটি।
প্যাপিলারি নালি
প্যাপিলারি নালি কিডনির এক রকমের শারীরস্থানিক কাঠামো, যা পূর্বে বেলিনির নালি বা ডাক্ট অব বেলিনি হিসেবে পরিচিত ছিল। প্যাপিলারি নালি সংগ্রাহী নালির সবচেয়ে দূরবর্তী অংশ। তারা অনেকগুলো মেডুলারি সংগ্রাহী নালি থেকে রেনাল ফিলট্রেট (মূত্রের অগ্রদূত) গ্রহণ করে এবং একটি লঘু বৃতিতে খালি করে। সংগ্রাহী নালিকাতে শুরু হওয়া পানির পুনঃশোষণ ও আয়নের ভারসাম্য রক্ষা এখানেও অব্যাহত থাকে।
কোষের প্রকারভেদ
সংগ্রাহী নালি তন্ত্রের প্রতিটি উপাদান দুই ধরনের কোষের সমন্বয়ে গঠিত, সন্নিবেশিত কোষ এবং এক প্রকার বিভাগ-নির্দিষ্ট কোষ:
মুখ্য কোষ
কোষের অ্যাপিকাল ঝিল্লিতে অবস্থিত সোডিয়াম চ্যানেল এবং পটাসিয়াম চ্যানেলগুলোর মাধ্যমে মুখ্য কোষ সোডিয়াম এবং পটাসিয়াম ভারসাম্যের উপর সংগ্রাহী নালির প্রভাব নিয়ন্ত্রণ করে। অ্যালডোস্টেরন সোডিয়াম চ্যানেলগুলোর অভিব্যক্তি নির্ধারণ করে (বিশেষত ENaC এর)। অ্যালডোস্টেরনের মাত্রা বেড়ে গেলে লুমিনাল সোডিয়াম চ্যানেলগুলোর অভিব্যক্তি বৃদ্ধি পায়।  এছাড়াও অ্যালডোস্টেরন Na+/K+-ATPase পাম্পগুলোর সংখ্যা বাড়িয়ে দেয়  যা সোডিয়াম পুনঃশোষণ এবং পটাসিয়াম ক্ষরণ বাড়ায়।  ভ্যাসোপ্রেসিন অ্যাকুয়াপোরিন চ্যানেলের অভিব্যক্তি নির্ধারণ করে যা মুখ্য কোষগুলোর মধ্য দিয়ে জল প্রবেশের জন্য একটি ভৌত পথ সৃষ্টি করে।  অ্যালডোস্টেরন এবং ভ্যাসোপ্রেসিন একত্রে মুখ্য কোষের পুনঃশোষিত পানির পরিমাণ নিয়ন্ত্রণ করে।
সন্নিবেশিত কোষ
থাম্ব|একটি α সন্নিবেশিত কোষের চিত্র সন্নিবেশিত কোষগুলো α, β, এবং অ-α অ-β প্রকারের হয় এবং অম্ল-ক্ষার হোমিওস্ট্যাটিসে অংশ নেয়। অম্ল-ক্ষার হোমিওস্ট্যাটিস বজায় রাখার মাধ্যমে সন্নিবেশিত কোষগুলো এসিডোসিস এবং অ্যালকালোসিসের প্রতি বৃক্কের সঠিক সাড়া প্রদান করতে ভূমিকা পালন করে। α-সন্নিবেশিত কোষগুলোর এসিড ক্ষরণের ক্ষমতা নষ্ট হয়ে গেলে দূরবর্তী রেনাল টিউবুলার অ্যাসিডোসিস (RTA বা আরটিএ টাইপ ১, ক্লাসিকাল আরটিএ) হতে পারে। দীর্ঘমেয়াদি লিথিয়াম ট্রিটমেন্টের প্রতিক্রিয়াতে সন্নিবেশিত কোষগুলোতে ব্যাপক পরিবর্তন ঘটতে পারে, এর মধ্যে রয়েছে একটি বহুল পরিমাণে অব্যক্ত কোষের প্রকার যা সন্নিবেশিত এবং মুখ্য কোষ উভয়ের জন্য মার্কার প্রকাশ করে।
শ্রীপুর ইউনিয়ন, বাগমারা
শ্রীপুর বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন।
প্রশাসনিক কাঠামো
শ্রীপুর ইউনিয়ন বাগমারা উপজেলার আওতাধীন ৫ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ।
জনসংখ্যার উপাত্ত
২০০১ সালের আদমশুমারি অনুযায়ী শ্রীপুর ইউনিয়নের মোট জনসংখ্যা ১০৭২২ জন, যার মধ্যে ৫৬২৪ জন পুরুষ এবং ৫০৯৮ জন মহিলা।
শিক্ষা
২০০১ সালের আদমশুমারি অনুযায়ী শ্রীপুর ইউনিয়নের সাক্ষরতার হার ৩৮.২২%।
হান্না এলহেবশি
হান্না এলহেবশি (জন্ম: আনুমানিক ১৯৮৫) হলেন একজন লিবীয় নারী অধিকার কর্মী ও স্থপতি।
কর্মজীবন
হান্না এলহেবশি লিবিয়ার রাজধানী ত্রিপোলিতে স্থপতি হিসেবে কর্মরত ছিলেন। তার বাবা সামরিক বাহিনীর কমান্ডার ছিলেন।
তিনি রাজনৈতিকভাবে সক্রিয় না থাকলেও আরব বসন্তের সময় লিবিয়ায় সক্রিয় হয়ে ওঠেন। তিনি একজন সাইবারঅ্যাক্টিভিস্টে পরিণত হন। তিনি তুলে ধরেন মুয়াম্মার গাদ্দাফির সময়ে ২০১১ সালে লিবীয় গৃহযুদ্ধের সময় মানুষ নিহত হবার কাহিনি। তিনি বছরের পর বছর ধরে লিবিয়ায় চলে আসা দুঃখ-দুর্দশার কথা দুনিয়াবাসীকে জানিয়েছেন। তিনি 'নুমিদিয়া' ছদ্মনামে কর্মকাণ্ড চালাতেন, যেটি তার বার্বা‌র জাতির প্রতিনিধিত্ব করা ছাড়াও তার পরিচত লুকিয়ে রাখত। তিনি বিভিন্ন সংবাদমাধ্যমে লিবিয়ার বছরের পর বছর ধরে চলে আসা দুঃখ-দুর্দশার খবর সরবরাহ করতেন। তিনি লিবিয়ায় নারী অধিকার নিয়েও কাজ করেছেন।
তার কর্মকাণ্ডের স্বীকৃতিস্বরূপ তিনি ২০১২ সালে আন্তর্জাতিক সাহসী নারী পুরস্কার লাভ করেন। তিনিসহ আরো দশজন মার্কিন পররাষ্ট্র দফতর থেকে এই পুরস্কার লাভ করেছিলেন। পুরস্কারবিজয়ীরা তিন সপ্তাহ যুক্তরাষ্ট্রে অবস্থান করেছিলেন এবং তারা যুক্তরাষ্ট্রের বিভিন্ন শহরে তাদের অভিজ্ঞতার কাহিনি বর্ণনা করেছিলেন।
হরমন্দির সাহিব
হরমন্দির সাহিব (পাঞ্জাবি: ਹਰਿਮੰਦਰ ਸਾਹਿਬ) বা দরবার সাহিব (পাঞ্জাবি: ਦਰਬਾਰ ਸਾਹਿਬ ), কথ্যরূপে স্বর্ণমন্দির, শিখধর্মের পবিত্রতম তীর্থস্থান। এটি চতুর্থ শিখ গুরু রাম দাস কর্তৃক প্রতিষ্ঠিত অমৃতসর শহরে অবস্থিত। এই শহরটি গুরু দি নগরি বা গুরুর নগরী নামে পরিচিত।
হরমন্দির সাহিবে শিখধর্মের চিরন্তন গুরু শ্রী গুরু গ্রন্থ সাহিব সর্বদা বিরাজমান। এই কারণে এই স্থান শিখদের নিকট পবিত্র। সকল পেশা ও সকল ধর্মের নারীপুরুষ যাতে ঈশ্বরকে সমভাবে উপাসনার সুযোগ পান, সেই কারণে এই মন্দির নির্মিত হয়। গুরু গ্রন্থ সাহিব শিখধর্মের পবিত্রতম ধর্মগ্রন্থ। ১৭০৮ সালের ৭ অক্টোবর নান্দেদে দশম গুরু গোবিন্দ সিংহ এই গ্রন্থকে শিখদের চিরন্তন গুরু ও শিখধর্মের নেতা ঘোষণা করে যান।
ভারতে চীনা জনগণ
ভারতে চীনা জনগণ হল চীনা বংশোদ্ভূত ও বসতি স্থাপনকারী সম্প্রদায়। চীন থেকে আসা অভিবাসী ও উদ্বাস্তুদের বংশোদ্ভূত স্থায়ী সম্প্রদায়ের পাশাপাশি ভারতে অস্থায়ী ভিত্তিতে একটি প্রবাসী সম্প্রদায় রয়েছে।
শ্রমিকদের অভিবাসী সম্প্রদায় ব্রিটিশ ঔপনিবেশিক শাসনের সময় শুরু হয়েছিল এবং ঊনবিংশ শতকের শেষের দিকে কলকাতা ও মাদ্রাজের বন্দরে অল্প সংখ্যক আগতদের কাজ করার সাথে আরও বিশিষ্ট হয়ে ওঠে এবং চামড়াজাত পণ্যের উৎপাদন ও ব্যবসা এবং চীনা রেস্তোরাঁ পরিচালনার মাধ্যমে কলকাতার সামাজিক ও অর্থনৈতিক জীবনে অবদান রাখে।
২০১৩ সালে কলকাতায় বসবাসকারী সম্প্রদায়ের সংখ্যা ছিল প্রায় ২,০০০ জন, মুম্বাইয়ে বহু প্রজন্মের শিকড় রয়েছে এমন চীনাদের জনসংখ্যা প্রায় ৪,০০০ জন।
বহু-প্রজন্মের চীনা ও তিব্বতি সম্প্রদায় থেকে পৃথক আনুমানিক ৫০০-৭০০০ চীনা প্রবাসী ২০১৫ সাল পর্যন্ত ভারতে কাজ করছে, যারা সাধারণত ভারতে ব্যবসা করছে এমন ব্র্যান্ড ও কোম্পানির ক্রমবর্ধমান সংখ্যার জন্য দুই থেকে তিন বছরের চুক্তিতে কাজ করে।
ইতিহাস
১৯৪৭ সাল পর্যন্ত ব্রিটিশ রাজের সময় খুব কম সংখ্যক চীনা পুরুষ এসেছিলেন ও এর আগে সন্ন্যাসীরা ছাড়া আর কোনও চীনা আসেনি।
চীন থেকে ভ্রমণের প্রথম নথিটি হল ফ্যাক্সিয়ান (ফা-হিয়েন) সন্ন্যাসী যিনি খ্রিস্টীয় ৫ম শতাব্দীতে বর্তমান তমলুকে অস্থায়ীভাবে তাম্প্রলিপ্তা ভ্রমণ করেছিলেন। অন্যান্য ভাষার প্রভাবের কারণে, বাংলা ভাষার অনেক শব্দকে চীনা প্রভাবের জন্য দায়ী করা যেতে পারে। উদাহরণস্বরূপ, চিনি, "চিনি" এর বাংলা শব্দটি এসেছে চীন শব্দ থেকে এবং চীনামাটির জন্য চিনামাটির মতো শব্দগুলি চীনা প্রভাবের ইঙ্গিত দেয়।
দ্বিতীয় মাহমুদ
দ্বিতীয় মাহমুদ (উসমানীয় তুর্কি: محمود ثانىমাহমুদ-ই-সা‌নি, محمود عدلى Mahmud-u Âdlî) (II. Mahmud) (২০ জুলাই ১৭৮৫– ১ জুলাই ১৮৩৯) ছিলেন ৩০তম উসমানীয় সুলতান। তিনি ১৮০৮ থেকে ১৮৩৯ সাল পর্যন্ত শাসন করেন। কনস্টান্টিনোপলের তোপকাপি প্রাসাদে তার জন্ম হয়। তার পিতা সুলতান প্রথম আবদুল হামিদের মৃত্যুর পর তিনি জন্মলাভ করেন। তার শাসনামল প্রশাসনিক, সামরিক ও অর্থনৈতিক সংস্কারের জন্য প্রসিদ্ধ। এসব তানজিমাতের সময় চরমে পৌছায় এবং তার পুত্র প্রথম আবদুল মজিদ ও প্রথম আবদুল আজিজ তা চালিয়ে যান। ১৮২৬ আলে তিনি ১,৩৫,০০০ জনের জানিসারি দলকে বিলুপ্ত করেন এবং এভাবে তিনি সামরিক সংস্কারের বাধা দূর করার জন্য এর নেতাদের মৃত্যুদন্ড দেন।
ডোমিনিক মিস্টেরিও
ডোমিনিক গুটিয়েরেজ (জন্ম এপ্রিল ৫, ১৯৯৭) একজন আমেরিকান পেশাদার কুস্তিগির। তিনি বর্তমানে ডাব্লিউডাব্লিউই এর সাথে চুক্তিবদ্ধ, যেখানে তিনি স্ম্যাকডাউন ব্র্যান্ডের হয়ে কুস্তি লড়েন।
গুটিয়েরেজ তৃতীয় প্রজন্মের রেসলার, যেহেতু তিনি রে মিস্টেরিও জুনিয়রের ছেলে এবং সেই সাথে রে মিস্টেরিও সিনিয়রের বড় ভাইপো।